258 Oblacio

Offere oblacionem placet Deo ratione offerentis. Si offerens sit mundus quo ad ipsum, sicut cibus paratus a munda manu plus placet, [2] Paral. 34[:30]: *Sacerdotes et leuite* sancti optulerunt holocaustum, *in domo Domini*.

Item, si sic iustus quo ad proximum, Eccli. 35[:8]: Deprecacio *iusti inpinguat altare*.

Item, si sit deuotus quo ad /f. 78va/ Dominum, sicut dulcedo cantus multum placet, Psal. [65:15]: *Holocausta medullata offeram* *tibi cum incenso*. Econtra displicet oblacio ratione offerentis. Si offerens sit immundus quo ad se sicut patet de oblacione meretricis et de seruicio leprosi, Ysai. 1[:13, 15]]: *Ne afferatis vltra sacrificium frustra*, et sequitur, *manus enim vestre sanguine plene sunt*, id est, peccato.

Secundo, si sit iracundus quo ad proximum, sicut non munus inimici, Matt. [5:23]: *Si offers munus tuum ad altare, et ibi recordatus fueris*, etc.

Tercio, si sit indeuotus quo ad Deum, quia secundum Apostolum [2 Cor. 9:7], non placet quod fit *ex tristicia aut necessitate*. Ysai. vltimo [66:3]: *Qui offert oblacionem*, scilicet, indeuocionis, *quasi qui sanguinem suillum offerat*.

¶ Item, oblacio patet ratione materie si fiat de suo non de alieno, Eccli. 7[:35]: *Datum brachiorum tuorum, et sacrificium sanctificacionis offeres Domino*. Et capitulo [14:11]: *Si habes, benefac*.

Secundo, si sit electum purum et non prauum, Num. 18[:29]: *Omnia que offertis ex* <decretis> *[decimis] optima et electa erunt*.

¶ Econtra displicet oblacio ratione materie, si offeratur alienum, Eccli. 34[:24]: *Qui offert sacrificium* de *substancia* pauperis, *quasi qui victimat filium in conspectu patris*.

Secundo, si sit prauum, id est, de peiori, Eccli. 35[:14]: *Noli offerre munera praua*.

Tercio, si sit immundum sicut fetor displicet olfactum, Deut. 23[:18]: *Non* offeretis *mercedem prostibuli*. Luc. 23[:36]: *Milites* crucifigentes offerebant *acetum*.

Tercio, placet oblacio ratione forme, utpote si offeratur ordinate, scilicet, quod homo primo offerat seipsum deinde sua.

¶ Item, si oportune, id est, si tempore debito et apto.

Item, si iocunde et prompte. Econtra ratione forme oblacio displicet si fiat inordinate ut si consequens precedat Augustus, Gen. 4[:3]: Optulit *Cayn de* frugibus *terre* sed non se per prius.

Secundo, displicet si fiat inoportune. Primo, non debito tempore, sicut oblacio penitencie non placet post mortem, allegacio non videlicet post sentenciam affinitiuam, uel fructus collectio non videlicet ante tempus maturitatis, 1 Reg. 15[:12], dixit Saul Samueli optuli holocaustum Domino, sed redargutus est a Samuele quia prepropere et ante tempus optulit.

¶ Tercio, displicet si sit inuoluntarium. Nam coacta seruicia non placent, Exod. 25[:2]: *Ab omni homine qui offeret vltroneus, accipietis* primicias, quasi dicens, non ab aliis.

¶ Quarto, placet oblacio ratione finis, ut si fiat ad honorem Dei, Matt. 2[:11]: *Procidentes adoraverunt eum*, et sequitur, *optulerunt ei munera*.

¶ Item, si fiat ad delendum preteritum peccatum, Job vltimo [42:8]: *Offerte pro vobis holacaustum*.

Tercio, si fiat ad predicandum futurum peccatum, Job 1[:5]: *Consurgens diluculo, offerebat per singulis, ne forte*, etc.

¶ Econtra, ratione finis displicet oblacio ut si fiat ad honorem ydolorum, ad vindicam iniuriarum, ad habendum habundanciam temporalium, Prou. 21[:27]: *Hostie impiorum abhominabiles*, que *offeruntur ex scelere*. Igitur cum homo habeat triplicem substanciam: corporalem, spiritualem, temporalem, de quolibet istorum debet offere Deo.

De primo, Psal. [65:15]: *Offeram tibi boues cum hircis*, id est, corpus cum sensibus. Miche. 6[:6]: *Dignum offeram Domino curuabo genu*.

Item, de secundo, Psal. [50:19]: *Sacrificum Deo Spiritus contribulatus*.